钦定古今图书集成/理学汇编/学行典/第055卷 > 梁刘勰新论 > 《爱民》
## 钦定古今图书集成/理学汇编/学行典/第055卷 > 梁刘勰新论 > 《爱民》

“先王之治，上顺天时，下养万物，草木昆虫，不失其所；
獭未祭鱼，不施网罟；豺未祭兽，不修田猎；鹰隼未击，
不张罻罗；霜露未霑，不伐草木。草木有生而无识，鸟
兽有识而无知，犹施仁爱以及之，奚况生人而不爱
之乎！”故君人者，其仁如春，其泽如雨，德润万物，则人
为之死矣。昔太王居邠，而人随之，仁爱有馀也；夙沙
之君而人背之，仁爱不足也。仁爱附人，坚于金石，金
石可销而人不可离。故君者壤也，人者卉木也。未闻
“壤肥而卉木不茂，君仁而万人不盛矣。”